# Amílcar Barca

### De Viquipèdia

Ruïnes de Cartago

Amílcar Barca, que era pare d'Aníbal i sogre d'Asdrúbal, fou un destacat general cartaginès que tingué una activa participació en la Primera Guerra Púnica. Conclosa aquesta i per tal de compensar la derrota dels cartaginesos, suggerí ampliar el control sobre Hispània. Hi havia, però, una facció del Senat cartaginès que era contrària a l'expansió, i que proposava l'alernativa d'intensificar l'explotació dels recursos naturals de les terres africanes. Rebutjada aquesta opció, tots els esforços humans i econòmics de Cartago es dirigiren cap a un únic objectiu: la conquesta d'Hispània. Els cartaginesos sota el comandament d'Amílcar Barca van fundar la ciutat de Barcino, l'actual Barcelona.

## [edita] Dades biogràfiques

270 aC. Neix Amílcar Barca.

264 aC. Comença la Primera Guerra Púnica.

248 aC. Amílcar Barca pren el comandament de l'exèrcit cartaginès.

247 aC. Neix Aníbal.

241 aC. S'acaba la Primera Guerra Púnica. Els cartaginesos perden Sicília, Còrsega i Sardenya, però mantenen llurs possessions al sud d'Hispània (Gadir, principalment).

231 aC. Amílcar Barca desembarca a Hispània i estén l'àrea d'influència cartaginesa fins a Akra Leuké (a l'actual Tossal de Manises, a l'Albufereta d'Alacant), tot contravenint el tractat romano-cartaginès del 348 aC, que només permetia l'expansió fins a Cartagena. Davant aquest incompliment, Roma no pren cap mesura concreta.

228 aC. Mor Amílcar Barca en la batalla d'Helice (Elx), i el succeix el seu gendre Asdrúbal.

## [edita] Política expansionista

Amílcar Barca i els seus partidaris decidiren ampliar el control cartaginès sobre Hispània tant per raons econòmiques com estratègiques. Cartago necessitava amb urgència obtenir metalls preciosos perquè les seues arques havien quedat buides després de la Primera Guerra Púnica. A més, li calia reclutar mercenaris hispans per als seus minvats exèrcits i, sobretot, el control militar de la Península era absolutament imprescindible a fi que Cartago pogués frenar la penetració romana.

Obtingut de "http://ca.wikipedia.org../../../a/m/%C3%AD/Am%C3%ADlcar_Barca_ae4d.html"

Categories: Militars | Cartago

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Esperanto
- Español
- Euskara
- Français
- Galego
- עברית
- Italiano
- 日本語
- ქართული
- Latina
- Nederlands
- Norsk (bokmål)
- Polski
- Português
- Slovenčina
- Српски / Srpski
- Svenska